
Anrhydedda dy dad a'th fam: fel y byddo dy ddyddiau yn hir ar y wlad y mae yr 
ARGLWYDD dy DDUW yn ei rhoddi i ti. Exodus 20:12 


Fy mab, na ddirmyga gerydd yr ARGLWYDD; ac na flina ar ei waredigaeth; fel tad y mab y 
mae yn ymhyfrydu ynddo. Diarhebion 3:11-12 


Diarhebion Solomon. Mab doeth a wna dad llawen: ond mab ffôl yw trymder ei fam. 
Diarhebion 10:1 


Gwrando ar dy dad a'th genhedlodd, ac na ddirmyga dy fam pan heneiddio. Diarhebion 
2522 


Blant, ufuddhewch i'ch rhieni yn yr Arglwydd : canys hyn sydd uniawn. Anrhydedda dy dad 
a'th fam; (yr hwn yw y gorchymyn cyntaf ag addewid;) Fel y byddo yn dda i ti, a thi fyw yn 
hir ar y ddaear. Effesiaid 6:1-3 


Anrhydedda dy dad â'th holl galon, ac nac anghofia ofidiau dy fam. Cofia mai o honynt hwy 
y'th genhedlwyd; a pha fodd y gelli di dalu iddynt y pethau a wnaethant i ti? Eclesiasticus 
7:27-28 


Eclesiasticus 3:1-16 

1 Gwrandewch fi, eich tad, blant, a gwnewch wedi hynny, fel y byddoch ddiogel. 

2 Canys yr Arglwydd a roddes i'r tad anrhydedd ar y plant, ac a gadarnhaodd awdurdod y 
fam ar y meibion. 

3 Y mae'r sawl sy'n anrhydeddu ei dad yn gwneud cymod am ei bechodau: 

4 A'r hwn sydd yn anrhydeddu ei fam, sydd fel un yn gosod trysor. 

5 Y neb a anrhydeddo ei dad, a gaiff lawenydd o'i blant ei hun; a phan y gwna efe ei weddi, 
efe a wrandewir. 

6 Y neb a anrhydeddo ei dad, a gaiff hir oes; a'r hwn a fyddo ufudd i'r Arglwydd, a fydd yn 
gysur i'w fam. 

7 Y neb a ofna yr Arglwydd, a anrhydedda ei dad, ac a wasanaetha i'w rieni, megis i'w 
feistriaid. 

$ Anrhydedda dy dad a'th fam mewn gair a gweithred, fel y delo bendith arnat oddi wrthynt. 
9 Canys bendith y tad sydd yn sefydlu tai plant; ond melltith y fam sydd yn gwreiddio seiliau. 
10 Na ogoniant yn amarch dy dad; canys nid yw gwaradwydd dy dad yn ogoniant i ti. 

11 Canys gogoniant dyn sydd oddi wrth anrhydedd ei dad; ac y mae mam mewn gwarth yn 
waradwydd i'r plant. 

12 Fy mab, cynnorthwya dy dad yn ei oedran, ac na flina ef tra fyddo byw. 

13 Ac os yw ei ddeall yn methu, bydd amynedd ag ef; ac na ddirmyga ef pan fyddit yn dy 
gyflawn nerth. 

14 Canys ymwared dy dad nid anghofir : ac yn lle pechodau y chwanegir i'th adeiladu di. 
15 Yn nydd dy gystudd y cofier; dy bechodau hefyd a doddant ymaith, fel y rhew yn y 
tywydd cynnes teg. 

16 Yr hwn a ymadawo â'i dad, sydd megis cablwr; a'r hwn sydd yn digio ei fam, sydd 
felltigedig : o Dduw. 


